[{"text_idx": "#000009", "text": "Rydyn ni\u2019n bwyta llawer iawn ohonyn nhw. Rydyn ni\u2019n tyfu tua 160,000 tunnell i\u2019w rewi bob blwyddyn. Mae tua 700 o ffermwyr pys Prydain, yn cynaeafu dros 2 biliwn dogn o bys bob blwyddyn. Y DU yw\u2019r cynhyrchydd a\u2019r defnyddiwr mwyaf o bys wedi\u2019u rhewi yn Ewrop, gyda Phrydeinwyr yn bwyta 9,000 pys y flwyddyn ar gyfartaledd. Mae Prydain hefyd yn 90% hunangynhaliol wrth gynhyrchu pys, gan roi llawer o resymau i ddefnyddwyr Prydain ymfalchi\u0308o dros fwyta pys!"}, {"text_idx": "#000010", "text": "Ai ffrwyth yw pys medde\u2019 chi? Ydyn. Pys yw\u2019r hadau sy\u2019n datblygu o flodyn. Mae hyn yn golygu, y tro nesaf y bydd plentyn yn gwrthod bwyta llysiau, cynigwch pys iddynt fel ffrwyth."}, {"text_idx": "#000011", "text": "Yn wir, mae pys yn ffynhonnell dda o startsh, ffibr, protein, fitamin A, fitamin B6, fitamin C, ffosfforws, magnesiwm, copr, haearn, sinc ag ati. Felly ydy. Maen nhw\u2019n dda iawn i chi."}, {"text_idx": "#000013", "text": "Fel y gwyddoch, mae pys yn dyner iawn. Rhewi yw\u2019r ffordd fwyaf poblogaidd o\u2019u cynnal a\u2019u cadw nhw. Gellir cadw pys mewn tuniau hefyd. Mae hon yn broses sy\u2019n dibynnu ar drin y pys yn y tun a\u0302 gwres. Mae\u2019n rhoi oes silff hir iawn ac yn cadw\u2019r maeth, ond mae\u2019n golygu bod ganddyn nhw flas wedi\u2019u coginio. Mae\u2019r broses rewi yn cadw\u2019r pys yn ffres ond mae\u2019n golygu bod trefnu cynaeafu, cludo a rhewi yn hanfodol o ran amser. Felly, meddyliwch y tro nesaf y byddwch chi\u2019n sownd y tu o\u0302l i o\u0302l-gerbyd ffermwr. Efallai eu bod ar ras i warchod eich pryd nesa\u2019 o fwyd."}, {"text_idx": "#000015", "text": "Bendant. Mewn gwirionedd, gall pys fod yn rhan o\u2019r ateb i fwydo ein hunain, gwella\u2019r amgylchedd a gwella ansawdd ein dw\u0302r. Mae pys yn godlysiau. Mae codlysiau yn blanhigion nad oes angen iddynt ddefnyddio gwrtaith nitrogen oherwydd bod ganddyn nhw wreiddiau a all \u2018drwsio\u2019 nitrogen."}, {"text_idx": "#000016", "text": "Cynhyrchir gwrtaith nitrogen mewn ffatri\u0308oedd sy\u2019n defnyddio llawer o egni (Co2). Mae\u2019r gwrtaith nitrogen hwn yn cael ei wasgaru ar y caeau ac yn gwneud ei ffordd i\u2019r atmosffer, neu\u2019n waeth, yn ein dw\u0302r os yw\u2019n bwrw glaw yn drwm. Gall codlysiau fel pys gynhyrchu\u2019r gwrtaith sydd ei angen arnynt i dyfu ar eu pennau eu hunain. Mewn gwirionedd, maent yn cynhyrchu digon i gynorthwyo gyda thwf planhigion eraill a gwella ffrwythlondeb y pridd. Mae hyn yn rhywbeth y mae ffermwyr yn ei ecsbloetio. Er enghraifft, mae ffermwyr yn aml yn tyfu cymysgedd o bys a haidd fel cnwd i fwydo eu gwartheg. Mae buddion hyn yn golygu y gallwn osgoi\u2019r risgiau mawr i\u2019r amgylchedd (Nitrogen, Carbon Deuocsid ag ati) sy\u2019n sgil-gynhyrchion o wrtaith artiffisial. Mae hyn hefyd yn golygu bod gwartheg yn cael bwyta ffrwythau hefyd!"}, {"text_idx": "#000018", "text": "Digwyddiad: Datblygu bwydydd iach a chynaliadwy: Bwydydd ar gyfer y dyfodol"}]